THI: Ei tea. Sellise projekti rahaline loogika ei ole päris selge. Kas Te teate, et gaasijuhe, mis pidi minema läbi Poola, oleks maksnud kolmandiku võrra vähem kui Nord Streami oma? Olgu sellega, kuidas on, pole kahtlust, et tulevatel aastatel muutub energiavarustuse küsimus Euroopa jaoks üha olulisemaks. Venemaa võib selle teguriga mängida. Seoses sellega tahaksin ma rõhutada vastuolu, mis Euroopas selles valdkonnas valitseb. On päris hämmastav näha, kuidas Euroopa Komisjon tegutseb - õigustatult - Microsofti vastu, sest see takistab vaba konkurentsi; samas näeb Brüssel asju teisiti, kui venelased teevad täpselt sama, mis Microsoft, nõudes, et teatud riigid annaksid talle varustuslepingute eest kontrolli gaasijaotusvõrkude üle!